**Referat fra DH-Koldings Årsmøde**

**Danske Handicaporganisationer – Kolding**

V/ formand Ida Merethe Jørgensen

Mobil: 61867915

E-mail: idjo50@hotmail.com

Hjemmeside: www.handicap.dk/lokalt/kolding

**Referat fra DH- Kolding Årsmøde den 19.marts 2018**

Formand Ida Jørgensen, Autismeforeningen bød velkommen.

***Dagsorden***

Kolding, den 8. februar 2018.

Indkaldelse til årsmøde den 19. marts 2018

Til organisationsformænd/repræsentanter i Kolding Kommune

Tidspunkt: kl. 18.30

Sted: Kolding Uddannelsescenter (KUC), Ågade 27, 6000 Kolding

***Dagsorden:***

liste over 6 emner

***Punkt 1.*** Valg af dirigent.

Inge Carlsen blev valgt.

***Punkt 2.*** Valg af referent.

Inge-Mette Rasmussen blev valgt.

***Punkt 3.*** Godkendelse af dagsorden.

Dagsordnen blev godkendt, dog var årstalet forkert.

***Punkt 4.*** Navneopråb – optælling af stemmeberettigede.

Navne på de tilstedeværende blev obt op

Tilstæde 17 personer.

Stemmeberetigede 12

***Punkt 5.*** Valg af stemmetællere.

Thorbjørn og JAS blev valgt.

***Punkt 6.*** Fremlæggelse af beretning for år 2017:

***Formandens årsberetning 2017***

Vi har afholdt 7 møder i forretningsudvalget og et bestyrelsesmøde.

Der har været afholdt 2 netværksmøder, et i Vejen og et i Billund.

I 2017 har vi haft fokus på pårørende.

Kommunen har åbenbart også haft fokus på pårørende, de afholdt temadag

vedr. pårørende den 9. marts, hvor DH Kolding og handicaprådet deltog.

Den 2. maj deltog jeg i et dialogmøde med fokus på pårørende med oplæg

af psykolog Johnt Zeuten.

DH Kolding afholdt et arrangement for pårørende med oplæg fra DUKH

den 15. juni.

Vi inviterede også til pårørende aften den 25. oktober, hvor Bruno Rey

(selv pårørende) ville komme og fortælle. Desværre måtte vi aflyse dette

grundet manglende tilmeldinger, der var kun kommet tilmeldinger fra

vores eget forretningsudvalg. Vi prøver at få det gennemført til april, hvor

vi så håber på mere opbakning fra vore handicaporganisationer!

Udover at arbejde med temaet pårørende er der også sket andre ting. Jeg

har været til årsmøde i Det Centrale Handicapråd den 7. februar. Den 20.

maj og den 25. november har jeg været til formandsmøde i DH. Der var

fokus på tilgængelighed, de kommunale budgetter-rammer og muligheder

og på motivation af frivillige.

Den 6. og 7. oktober var jeg til repræsentantskabsmøde, hvor det bl.a. blev

påpeget, at det er vigtigt med stærke lokalafdelinger, hvor

medlemsorganisationer skal støtte op om det lokale DH arbejde, så denne

opfordring er hermed givet videre.

Vi har også i DH lokalt haft fokus på beskæftigelses og

uddannelsesområdet. Kan i den forbindelse fortælle, at jeg har haft møde

med vores nye skolechef Lars Hende Svensson vedr. NEST, som er

omvendt inklusion. Der arbejdes på at få en NEST klasse her i Kolding fra

skoleåret 2019. I den forbindelse er der lagt op til tæt samarbejde med DH

lokalt.

Vi skal arbejde på at fremme socialøkonomiske virksomheder, her vil jeg

så lige indskyde, at Kolding Kommune er godt med på den front. Så vidt

jeg har regnet mig frem til, er der lige nu 13 socialøkonomiske

virksomheder i Kolding, hvilket må siges at være ret godt.

Førtidspension og fleksjobreformen er noget af det mest problematiske i

nyere tid, hvor folk cykler rundt i ressourceforløb uden tidsgrænse eller

loft over antallet. Det skal vi følge meget tæt. På onsdag, den 31. januar

2018 er der åben høring i folketinget om denne reform. Høringen falder

sammen med, at partierne bag reformen er i gang med at evaluere den nu 5

år gamle reform. Presset for ændringer er voldsomt efter utallige

beretninger om mennesker, der er kommet i klemme i reformen, dødeligt

syge, der ikke kan få førtidspension, syge der bliver endnu mere syge af

årelange forløb med arbejdsprøvninger, sengepraktikker og andre

uhyrligheder. Så vi må håbe, der kun kan blive lavet om på denne forhadte

reform.

Den 3. oktober deltog DH Kolding i Workshop tilgængelighedsstrategi,

hvor der kom mange gode forslag til kommunen, bl.a. også at indtænke

psykisk tilgængelighed.

Der har været kommunalvalg i november, hvor DH Kolding har indstillet

kandidater til både Handicapråd, Arbejdsmarkedsråd og CSV. Kommunen

har udvidet Handicaprådet med yderligere 4 medlemmer, så der nu er i alt

14 medlemmer mod før 10. Der er 7 medlemmer fra DH Kolding, 4

politikere og 3 administrative medlemmer.

Desuden er der kommet et nyt udvalg i kommunen, Socialøkonomi-

Handicap- og Hjælpemiddeludvalget, hvilket vi hilser meget velkommen.

Den 7. december blev Årets Handicappris uddelt. Den gik til uddeler

Mathias Andersen, Vamdrup Brugs på baggrund af, at han har ansat Jacob

Nørtoft Christensen i et skånejob i butikken. Jacob er handicappet og

sidder i kørestol.

Jeg vil gerne i den forbindelse opfordre alle handicaporganisationer til at

komme med forslag til kandidater til næste års handicappris. Jeres

engagement her til er faktisk ikke eksisterende. Vi modtager næsten ingen

kandidater, og det kan jo ikke passe, at der ikke er flere, der kunne fortjene

denne pris, så kom nu i gang.

Ida Jørgensen

formand for Danske Handicaporganisationer i Kolding

***Formandens beretning – til godkendelse.***

Formandens beretning blev godkendt.

**Handicaprådet.**

***HANDICAPRÅDET 2017***

Kort beretning

Handicaprådet afholdt i 2017 11 møder.

I tilknytning hertil afholdes formandsskabsmøder om dagsordenen og formøde med organisationsrepræsentanter og suppleanter.

Sagerne er en blanding af høring og orientering. Vi ønsker selvfølgelig, at så meget som muligt kommer til høring, men det afhænger selvfølgelig af sagernes

beskaffenhed.

Sagerne kom væsentligst fra socialudvalget, handicapafdelingen og DH, men i nogle tilfælde bliver vi opmærksom på sager via andre kanaler.

Årets tema blev sundhed, men det betyder ikke, at de hidtidige temaer, tilgængelighed og arbejdsmarked, er blevet lagt til side.

Det kan især siges om tilgængelighed.

Vedrørende tilgængelighed, der var tema i 2015, har vi været inde over Tilgængelighedsstrategi, Busterminal, Vamdrup og Lunderskov stationer, idrætshaller,

Sundhedscenter, adgang til kulturelle forhold, Troldhedestien, toilet i Borchs gård, adgang til Kolding Sygehus og gågaden.

Jeg vil tillade mig den påstand, at det er rådets indsats, der har udmøntet sig i en tilgængelighedsstrategi og at Mazantigade er blevet lukket for almindelig

færdsel.

Hvad angår sundhed har vi haft besøg af vicedirektør og sundhedscenterchef. Vi har hørt om tilbud fra 60+ frisk og idræt for udsatte.

Vi mangler at få en drøftelse om hvordan vi kan få etableret tilbud til personer med handicap.

Temaet fra 2016, handicap og arbejdsmarked, må vi have en grundig drøftelse om, hvad vores rolle er.

Vi har af flere omgange drøftet budget 2018.

Af andre emner har vi drøftet beretning og årsmøde i Det Centrale Handicapråd, inklusion og specialundervisningsområdet, hvor vi havde besøg af skolechefen.

Vi har også drøftet sagabehandlingstider, Rammeaftale 2018 for det specialiserede socialområde og specialundervisningsområdet i Syddanmark, håndholdt indsats,

selvværd og sammenhæng og pårørendesamarbejde.

Vi har haft udbudssager til høring.

I forbindelse med den nye valgperiode har vi evalueret forretningsordenen og rådets sammensætning.

Sidst, men ikke mindst, har vi uddelt Handicapprisen.

24/02-18

JAS

Gitte R. Nilsen spurgte om, bestyrelsen i DH -Kolding ikke også kunne deltage i formødet i handicaprået.

Svar: "*Deltagere organisationer er bredt representeret i formøderne."* (rådsmedlemmer, FU-medlemmer i alt 15 personer.)

Men alle er velkommen til at sende forslag.

Jens Peder Road og Gitte kunne godt tænke sig at der blev afholdt bestyrelsesmøder i DH-Kolding med emnet handicaprådet. Thorbjørn spugte også in til emnet formødet/ bestyrelsesmøder.

Susanne syntes at ud over de 3 fokus områder, skulle Lovkrav. Hvad vil Kolding gøre med nye regler omkring førtidspension, tilkøb af ledsagelse m.m.

JAS svarede Susanne, at forvaltningen tit fortæller om lovændringer.

Konklusion: DH-Kolding /Handicaprået vil tale om de forsla Der kom.

Arbejdsmarkedsrådet

***Beretning Arbejdsmarkedsrådet 2017.***

Der har været afholdt 4 møder i arbejdsmarkedsrådet i 2017.

Den 9. februar holdt adjunkt Phd Finn Amby, der er blind, et oplæg omkring handicappede og en plads på arbejdsmarkedet. Om barrierer og fordomme og hvordan hjælper jobcentret bedst muligt.

Jobcentret har samarbejde med CSV, og i den forbindelse er man nu i gang med et pilotprojekt med henblik på at forbedre situationer for borgere på sygedagpenge eller kontanthjælp med længerevareden følgevirkninger efter hjernerystelse. 'Der er søgt en pulje til dette projekt, hvor CSV fik 270.000 kr. til at udvikle det i løbet af de næste 1 -2 år. Måler er, at det kan blive et fast tilbud, som jobcentret kan benytte sig af.

Projekt Håndholdt Indsats på handicapområdet er et samarbejde med Jobcentret og DHF, hvor idéen bygger på at skabe netværk mellem virksomheder og borgere, der er visiteret til fleksjob. Der er afholdt flere workshop, på Sygehus Lillebælt, Kolding, på Slotssøbadet og også med 40 virksomheder.

Der er søgt midler fra Styrelsen for Arbejdsmarked og Rekruttering (STAR) til et mere rummeligt arbejdsmarked for borgere med handicap i november. Det forventes, at der kan findes 60 motiverede personer i målgruppen, som deltager i virksomhedstilbud, og at de 30 kommer i job.

Så man må sige 2017 har været et år med mange gode projekter, som vil komme handicappede borgere til gode.

Ida Jørgensen

formand for Danske Handicaporganisationer i Kolding

Gitte roste at Kolding stadig har et arbejdsmarkedsråd og nogle gode projekter støttet af arbejdsmarkedsrådet.

Thorbjørn stillide spørgsmål til om der var plads til DHmedlemmerne i arbejdsmarkedsrådet.

Her svarede Ida ja, Jens peder Ravn (ny medlem i rådet) håbede at blive hørt.

Møderne bliver holdt på forskellige virksomheder.

***Punkt 7.*** Fremlæggelse af handleplan for år

Handleplan for 2018 – 2019

Handleplan for Danske Handicaporganisationer – Kolding

Til fremlæggelse og godkendelse på DH-Koldings årsmøde den 19. marts 2018.

Vi vil som tidligere år stadig prøve at få medlemsorganisationer til at møde op til bestyrelsesmøderne, hvor de kan være med til at sætte dagsorden og

få indflydelse. Det er svært, men vi håber stadig, at det kan lykkes.

DH Kolding vil fortsat have fokus på tilgængelighed, retssikkerhed, uddannelse, arbejdsmarked.

Og vi vil fortsat arbejde med at sætte fokus på pårørende til en handicappet. Vi vil arbejde for forbedring af vilkårene for familier med børn og unge

med handicap, herunder bedre støtte i overgangen fra barn til voksen. Vi satser på at holde arrangement for pårørende, men det afhænger af vores økonomi,

som lige nu er ret stram.

Derfor vil vores kasserer deltage i fondskonference den 27. februar i Vejen, så vi kan få gode input til at søge fonde.

Vi vil have fokus på uddannelse, inklusion i folkeskolen. Kolding Kommune vil indføre NEST klasse i folkeskolen fra 0. klasse efter sommerferien i 2019.

Dette hilser vi meget velkommen, det er et stort skridt i den rigtige retning. NEST er faktisk omvendt inklusion. Der vil være 16 elever, hvoraf de 4 er

elever med ASF. Der er 2 lærere på klassen. Alle elever mødes på deres individuelle behov. NEST klasser startede i New York, og Århus er startet her i

Danmark med den første NEST klasse, dejligt at Kolding nu følger efter. Jeg har været til møde med skolechef Lars Hende Svenson, og han er meget interesseret

i et samarbejde med DH Kolding omkring dette.

Vi vil prøve, om vi evt. kan lave samarbejde med vores netværk (Billund – Vejen – Varde – Esbjerg – Fanø – Fredericia – Vejle – Haderslev – Sønderborg)

om et fælles emne henover året for at gøre os mere synlige.

Vi vil arbejde for, at mennesker med handicap skal have samme

muligheder som alle andre. Et rummeligt samfund med plads til alle vil give mennesker med handicap mulighed for at bidrage med meget mere.

Ida Jørgensen, formand for Danske Handicaporganisationer i Kolding.

Orienteringen blev godtaget.

***Punkt 8.*** Fremlæggelse af regnskab for år 2017.

Regnskabet blev fremlagt og oplæst.

Regnskabet blev godkendt.

Revisoren har godkendt regnskabet.

***Punkt 9.*** Fremlæggelse af budget for år 2018.

Budget fremlagt og godkendt med følgende bemærkninger;

Gitte spurgte om hvorfor der ikke var søgtparagraf 18 midler.

Ida svarede at det kunne overvejes Som projekt har vi pårørende samarbejde.

Rasmus spurgte om midler fra DH centralt var blevet beskåret.

Svar Ja, DH har ikke så mange midler at gøre med.

Ole påpegede at man ikke kanbudgetere med et underskud.

Diskution om hvordan budgettet kunne være opstillet.

kommentar fra revisoren Henning :Forventning om at man modtager 10.000, kr. fra DH og at der søges midler fra fonde.

***Punkt 10.*** Valg til FU, herunder præsentation af kandidater

liste slut

På valg for en 2 årig periode er:

Susanne Bøhm ønsker genvalg

Jens Peder Roed ønsker genvalg

Jørgen Meier ønsker ikke genvalg.

Line fra adhd foreningen har indstillet:

Kirstine Nørgaard Klavsen, ønskede ikke at stille op.

Susanne og Jens Peder blev genvalgt uden afstemning.

Eemærkning:Eninghed på årsmødet, at hvis en kandidat mælder sig i løbet af året, kan vedkommende træde ind i Fu, uden at der behøver indkaldes til nygeneralforsamling.

Valg af revisor

Henning Ravn Larsen ønsker genvalg. Genvalgt.t.1

***Punkt 11.*** Behandling af indkomne forslag.

Der er indkommet 1 forslag:

Ved ikke om dette er et forslag, men måske mere forslag til aktivitet i DH :-)

Mit forslag:

Debatmøder med folk fra byrådet eller folketinget med forskellige emner på handicapområdet samt orientering m ny lovgivning ved. DUKH

Hilsen

Rasmus Lund-Sørensen

Enighed om at det var et godt forslag, kunne bruge evt. folketingsmedlemmer, byrådsmedlem til debatmøde.

***Punkt 12.*** Eventuelt.

Gitte spørgerom hvor mange bestyrelsesmøder der er planlagt?

Ida svarer at der ikke er planlagt nogen.

Problemet er opbakningen til bestyrelsesmøderne har været lille.

23. marts 2018

Inge Mette Rasmussen